શહેરમાં ટ્રાફિક વોર્ડનો પાસે વાહન ચાલકો પાસે દંડ ઉઘરાવવાની કોઈ સત્તા ન હોવા છતાં અવાર નવાર વોર્ડનો વાહન ચાલકોને ધમકાવી ઉઘરાણા કરતા હોવાના કિસ્સા સામે આવતા રહે છે ત્યારે બે દિવસ પહેલા શહેરની ભાગોળે માધાપર ચોકડી નજીક ટ્રાફિક ફોજદારની સામે જ બે વોર્ડનો વાહનચાલકો પાસે ઉઘરાણા કરતા હોવાનું સામે આવ્યું હતું જે બનાવમાં ટ્રાફિક એસીપી એસ. બી. પટેલે અંધાકાનુનની યાદ અપાવતો નિર્ણય લીધો છે અને ટ્રાફિક પીએસઆઈને બચાવવા વોર્ડનને ડિસમીસ કરવાનો હુકમ કર્યો છે ત્યારે અવાર-નવાર વાહન ચાલકો પાસેથી વોર્ડનો પૈસા કટકટાવતા રહે છે અને ટ્રાફિક પોલીસને બચાવવા અધિકારીઓ વોર્ડનનો ભોગ લઈ લેતા હોવાની ચર્ચા જાગી છે.